CELEX: 
Language: el
Date: 2020-07-31 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τον καθορισμό των μεθοδολογικών και τεχνικών προδιαγραφών σύμφωνα με τον κανονισμό (ΕΕ) 2016/792 του Ευρωπαϊκού Κοινοβουλίου και του Συμβουλίου όσον αφορά τους εναρμονισμένους δείκτες τιμών καταναλωτή και τον δείκτη τιμών κατοικιών

ΕΥΡΩΠΑΪΚΗ
                         ΕΠΙΤΡΟΠΗ
                                                 Βρυξέλλες, 31.7.2020
                                                 C(2020) 5166 final
            ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                    της 31.7.2020
   για τον καθορισμό των μεθοδολογικών και τεχνικών προδιαγραφών σύμφωνα με τον
    κανονισμό (ΕΕ) 2016/792 του Ευρωπαϊκού Κοινοβουλίου και του Συμβουλίου όσον
      αφορά τους εναρμονισμένους δείκτες τιμών καταναλωτή και τον δείκτη τιμών
                                     κατοικιών
                   (Κείμενο που παρουσιάζει ενδιαφέρον για τον ΕΟΧ)
EL                                                                              EL
 ---pagebreak---                  ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                                 της 31.7.2020
      για τον καθορισμό των μεθοδολογικών και τεχνικών προδιαγραφών σύμφωνα με τον
       κανονισμό (ΕΕ) 2016/792 του Ευρωπαϊκού Κοινοβουλίου και του Συμβουλίου όσον
          αφορά τους εναρμονισμένους δείκτες τιμών καταναλωτή και τον δείκτη τιμών
                                                  κατοικιών
                            (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Κανονισμός (ΕΕ) 2016/792 του Ευρωπαϊκού Κοινοβουλίου και του Συμβουλίου, της 11ης
   Μαΐου 2016, για τους εναρμονισμένους δείκτες τιμών καταναλωτή και τον δείκτη τιμών
   κατοικιών και την κατάργηση του κανονισμού (ΕΚ) αριθ. 2494/95 του Συμβουλίου1, και
   ιδίως τo άρθρo 3 παράγραφοι 6, 8, 9, και 10, το άρθρο 4 παράγραφος 4, το άρθρο 7
   παράγραφος 6 και το άρθρο 9 παράγραφος 4,
   Εκτιμώντας τα ακόλουθα:
   (1)       Ο κανονισμός (ΕΕ) 2016/792 θεσπίζει ένα κοινό πλαίσιο για την παραγωγή του
             εναρμονισμένου δείκτη τιμών καταναλωτή (ΕνΔΤΚ), του εναρμονισμένου δείκτη
             τιμών καταναλωτή με σταθερούς φορολογικούς συντελεστές (ΕνΔΤΚ-ΣΦ), του δείκτη
             τιμών για τις ιδιοκατοικούμενες κατοικίες (ΔΤΙΚ) και του δείκτη τιμών για τις
             κατοικίες (ΔΤΚατ).
   (2)       Σύμφωνα με το άρθρο 12 παράγραφος 3 του κανονισμoύ (ΕΕ) 2016/792, η Επιτροπή
             θα πρέπει να ενσωματώσει, στον βαθμό που αυτό είναι συμβατό με τον εν λόγω
             κανονισμό, τις σχετικές διατάξεις των κανονισμών (ΕΚ) αριθ. 1749/96 2και (ΕΚ) αριθ.
             2214/963 της Επιτροπής, του κανονισμού (ΕΚ) αριθ. 1687/984 του Συμβουλίου, των
             κανονισμών (ΕΚ) αριθ. 2646/985 και (ΕΚ) αριθ. 1617/19996 της Επιτροπής, του
   1
       ΕΕ L 135 της 24.5.2016, σ. 11.
   2
       Κανονισμός (ΕΚ) αριθ. 1749/96 της Επιτροπής, της 9ης Σεπτεμβρίου 1996, επί των αρχικών μέτρων για την
       υλοποίηση του κανονισμού (ΕΚ) αριθ. 2494/95 του Συμβουλίου για τους εναρμονισμένους δείκτες τιμών
       καταναλωτή (ΕΕ L 229 της 10.9.1996, σ. 3).
   3
       Κανονισμός (ΕΚ) αριθ. 2214/96 της Επιτροπής, της 20ής Νοεμβρίου 1996, για τη θέσπιση εναρμονισμένων
       δεικτών τιμών καταναλωτή: διαβίβαση και διάδοση των υποδεικτών των ΕνΔΤΚ (ΕΕ L 296 της 21.11.1996,
       σ. 8).
   4
       Κανονισμός (ΕΚ) αριθ. 1687/98 του Συμβουλίου, της 20ής Ιουλίου 1998, για τροποποίηση του κανονισμού
       (ΕΚ) αριθ. 1749/96 της Επιτροπής σχετικά με την κάλυψη των αγαθών και υπηρεσιών του εναρμονισμένου
       δείκτη τιμών καταναλωτή (ΕΕ L 214 της 31.7.1998, σ. 12).
   5
       Κανονισμός (ΕΚ) αριθ. 2646/98 της Επιτροπής, της 9ης Δεκεμβρίου 1998, για τη θέσπιση λεπτομερών
       κανόνων για την εφαρμογή του κανονισμού (ΕΚ) αριθ. 2494/95 του Συμβουλίου όσον αφορά τα ελάχιστα
       πρότυπα για την αντιμετώπιση των τιμολογίων στον εναρμονισμένο δείκτη τιμών καταναλωτή (ΕΕ L 335
       της 10.12.1998, σ. 30).
   6
       Κανονισμός (ΕΚ) αριθ. 1617/1999 της Επιτροπής, της 23ης Ιουλίου 1999, για τη θέσπιση λεπτομερών
       κανόνων σχετικά με την εφαρμογή του κανονισμού (ΕΚ) αριθ. 2494/95 του Συμβουλίου όσον αφορά τα
       ελάχιστα πρότυπα για την αντιμετώπιση των ασφαλίσεων στους εναρμονισμένους δείκτες τιμών καταναλωτή
       και την τροποποίηση του κανονισμού (ΕΚ) αριθ. 2214/96 (ΕΕ L 192 της 24.7.1999, σ. 9).
EL                                                      1                                                    EL
 ---pagebreak---              κανονισμού (ΕΚ) αριθ. 2166/19997 του Συμβουλίου, των κανονισμών (ΕΚ) αριθ.
             2601/20008, (ΕΚ) αριθ. 2602/20009, (ΕΚ) αριθ. 1920/200110, (ΕΚ) αριθ. 1921/200111
             και (ΕΚ) αριθ. 1708/200512 της Επιτροπής, του κανονισμού (ΕΚ) αριθ. 701/200613 του
             Συμβουλίου και των κανονισμών (ΕΚ) αριθ. 330/200914, (ΕΕ) αριθ. 1114/201015 και
             (ΕΕ) αριθ. 93/201316 της Επιτροπής, που εκδόθηκαν βάσει του κανονισμού (ΕΚ) αριθ.
             2494/9517 του Συμβουλίου, περιορίζοντας, στην ενδεδειγμένη έκταση, τον συνολικό
             αριθμό εκτελεστικών πράξεων.
   (3)       Τα κράτη μέλη θα πρέπει να επικαιροποιούν σε ετήσια βάση τους συντελεστές
             στάθμισης των υποδεικτών για τους εναρμονισμένους δείκτες. Ως εκ τούτου, είναι
             αναγκαίο να οριστούν κανόνες για τον υπολογισμό των συντελεστών στάθμισης.
   (4)       Δεδομένου ότι δεν είναι δυνατή η παρακολούθηση όλων των συναλλαγών του πεδίου-
             στόχου του ΕνΔΤΚ, θα πρέπει να θεσπιστούν κανόνες δειγματοληψίας.
   7
       Κανονισμός (ΕΚ) αριθ. 2166/1999 του Συμβουλίου, της 8ης Οκτωβρίου 1999, για τη θέσπιση λεπτομερών
       κανόνων για την εφαρμογή του κανονισμού (ΕΚ) αριθ. 2494/95 όσον αφορά τα ελάχιστα πρότυπα για την
       αντιμετώπιση των προϊόντων στους τομείς της υγείας, της εκπαίδευσης και της κοινωνικής προστασίας στον
       εναρμονισμένο δείκτη τιμών καταναλωτή (ΕΕ L 266 της 14.10.1999, σ. 1).
   8
       Κανονισμός (ΕΚ) αριθ. 2601/2000 της Επιτροπής, της 17ης Νοεμβρίου 2000, σχετικά με τη θέσπιση
       λεπτομερών κανόνων για την εφαρμογή του κανονισμού (ΕΚ) αριθ. 2494/95 του Συμβουλίου όσον αφορά το
       χρονοδιάγραμμα εισαγωγής των τιμών καταναλωτή στον εναρμονισμένο δείκτη τιμών καταναλωτή (ΕΕ
       L 300 της 29.11.2000, σ. 14).
   9
       Κανονισμός (ΕΚ) αριθ. 2602/2000 της Επιτροπής, της 17ης Νοεμβρίου 2000, σχετικά με τη θέσπιση
       λεπτομερών κανόνων για την εφαρμογή του κανονισμού (ΕΚ) αριθ. 2494/95 του Συμβουλίου όσον αφορά τα
       ελάχιστα πρότυπα για την αντιμετώπιση των μειώσεων τιμών στον εναρμονισμένο δείκτη τιμών καταναλωτή
       (ΕΕ L 300 της 29.11.2000, σ. 16).
   10
       Κανονισμός (ΕΚ) αριθ. 1920/2001 της Επιτροπής, της 28ης Σεπτεμβρίου 2001, περί καθορισμού
       λεπτομερών κανόνων για την εφαρμογή του κανονισμού (ΕΚ) αριθ. 2494/95 του Συμβουλίου όσον αφορά τα
       ελάχιστα πρότυπα για την αντιμετώπιση των δαπανών παροχής υπηρεσιών που καθορίζονται αναλογικά
       προς την αξία συναλλαγής στον εναρμονισμένο δείκτη τιμών καταναλωτή και περί τροποποίησης του
       κανονισμού (ΕΚ) αριθ. 2214/96 (ΕΕ L 261 της 29.9.2001, σ. 46).
   11
       Κανονισμός (ΕΚ) αριθ. 1921/2001 της Επιτροπής, της 28ης Σεπτεμβρίου 2001, σχετικά με τη θέσπιση
       λεπτομερών κανόνων για την εφαρμογή του κανονισμού (ΕΚ) αριθ. 2494/95 του Συμβουλίου όσον αφορά τα
       ελάχιστα πρότυπα για τις αναθεωρήσεις του εναρμονισμένου δείκτη τιμών καταναλωτή και για την
       τροποποίηση του κανονισμού (ΕΚ) αριθ. 2602/2000 (ΕΕ L 261 της 29.9.2001, σ. 49).
   12
       Κανονισμός (ΕΚ) αριθ. 1708/2005 της Επιτροπής, της 19ης Οκτωβρίου 2005, για τον καθορισμό
       λεπτομερών κανόνων εφαρμογής του κανονισμού (ΕΚ) αριθ. 2494/95 του Συμβουλίου όσον αφορά την
       κοινή περίοδο αναφοράς του δείκτη για τον εναρμονισμένο δείκτη τιμών καταναλωτή και για την
       τροποποίηση του κανονισμού (ΕΚ) αριθ. 2214/96 (ΕΕ L 274 της 20.10.2005, σ. 9).
   13
       Κανονισμός (ΕΚ) αριθ. 701/2006 του Συμβουλίου, της 25ης Απριλίου 2006, για τη θέσπιση λεπτομερών
       κανόνων εφαρμογής του κανονισμού (ΕΚ) αριθ. 2494/95 του Συμβουλίου όσον αφορά την χρονική κάλυψη
       της τιμοληψίας στους εναρμονισμένους δείκτες τιμών καταναλωτού (ΕΕ L 122 της 9.5.2006, σ. 3).
   14
       Κανονισμός (ΕΚ) αριθ. 330/2009 της Επιτροπής, της 22ας Απριλίου 2009, για τον καθορισμό λεπτομερών
       κανόνων εφαρμογής του κανονισμού (ΕΚ) αριθ. 2494/95 του Συμβουλίου όσον αφορά τα ελάχιστα πρότυπα
       για την αντιμετώπιση των εποχιακών προϊόντων στους εναρμονισμένους δείκτες τιμών καταναλωτή
       (ΕνΔΤΚ) (ΕΕ L 103 της 23.4.2009, σ. 6).
   15
       Κανονισμός (ΕΕ) αριθ. 1114/2010 της Επιτροπής, της 1ης Δεκεμβρίου 2010, που θεσπίζει λεπτομερείς
       κανόνες εκτέλεσης του κανονισμού (ΕΚ) αριθ. 2494/95 του Συμβουλίου όσον αφορά τα ελάχιστα πρότυπα
       για την ποιότητα των συντελεστών στάθμισης του ΕνΔΤΚ και καταργεί τον κανονισμό (ΕΚ) αριθ. 2454/97
       της Επιτροπής (ΕΕ L 316 της 2.12.2010, σ. 4).
   16
       Κανονισμός (ΕΕ) αριθ. 93/2013 της Επιτροπής, της 1ης Φεβρουαρίου 2013, σχετικά με τον καθορισμό
       λεπτομερών κανόνων εφαρμογής του κανονισμού (ΕΚ) αριθ. 2494/95 για τη θέσπιση εναρμονισμένων
       δεικτών τιμών καταναλωτή, όσον αφορά τον καθορισμό δεικτών τιμών για τις ιδιοκατοικούμενες κατοικίες
       (ΕΕ L 33 της 2.2.2013, σ. 14).
   17
       Κανονισμός (ΕΚ) αριθ. 2494/95 του Συμβουλίου, της 23ης Οκτωβρίου 1995, για τη θέσπιση
       εναρμονισμένων δεικτών τιμών καταναλωτή (ΕΕ L 257 της 27.10.1995, σ. 1).
EL                                                      2                                                     EL
 ---pagebreak---    (5)   Ο ΕνΔΤΚ μετρά τις μεταβολές των τιμών καταναλωτή. Για να διασφαλιστεί ότι η
         έννοια της «τιμής» εφαρμόζεται με εναρμονισμένο τρόπο από τα κράτη μέλη, είναι
         αναγκαίο να θεσπιστούν κανόνες για την αντιμετώπιση των τιμών.
   (6)   Ο ΕνΔΤΚ θα πρέπει να παρέχει ένα μέτρο για την καθαρή μεταβολή των τιμών, που
         δεν επηρεάζεται από τη μεταβολή της ποιότητας. Ως εκ τούτου, είναι αναγκαίο να
         θεσπιστούν κανόνες για τις περιπτώσεις αντικατάστασης και προσαρμογής της
         ποιότητας.
   (7)   Οι εναρμονισμένοι δείκτες θα πρέπει να είναι αλυσωτοί, σε ετήσια βάση, δείκτες
         τύπου Laspeyres. Ως εκ τούτου, είναι αναγκαίο να καθοριστούν τα στοιχειώδη
         συγκεντρωτικά μεγέθη και να προσδιοριστούν οι μέθοδοι συνδυασμού των
         παρατηρούμενων τιμών για τη διαμόρφωση στοιχειωδών δεικτών τιμών.
   (8)   Για να διασφαλιστεί η υψηλή ποιότητα των ταχειών εκτιμήσεων του ΕνΔΤΚ και να
         δοθεί στην Επιτροπή (Eurostat) η δυνατότητα κατάρτισης των αναγκαίων
         συγκεντρωτικών μεγεθών, τα κράτη μέλη που έχουν ως νόμισμα το ευρώ θα πρέπει να
         διαβιβάζουν ταχείες εκτιμήσεις βάσει της ίδιας ανάλυσης με εκείνη του ΕνΔΤΚ.
   (9)   Οι εναρμονισμένοι δείκτες και οι υποδείκτες τους που έχουν ήδη δημοσιευτεί
         μπορούν να αναθεωρούνται. Ως εκ τούτου, είναι αναγκαίο να οριστούν οι
         προϋποθέσεις υπό τις οποίες θα πρέπει να πραγματοποιούνται οι αναθεωρήσεις.
   (10)  Για να προκύπτουν αξιόπιστα και συγκρίσιμα αποτελέσματα από όλα τα κράτη μέλη,
         θα πρέπει να θεσπιστεί και να διατηρηθεί ένα κοινό μεθοδολογικό πλαίσιο για την
         κατάρτιση του ΕνΔΤΚ-ΣΦ.
   (11)  Τα κράτη μέλη θα πρέπει να διαβιβάζουν τον ΔΤΙΚ και τον ΔΤΚατ βάσει
         καθορισμένης ανάλυσης.
   (12)  Τα κράτη μέλη θα πρέπει να διαβιβάζουν στην Επιτροπή (Eurostat) τα στοιχεία και τα
         μεταδεδομένα βάσει καθορισμένων προτύπων και διαδικασιών ανταλλαγής.
   (13)  Στο ευρωπαϊκό στατιστικό σύστημα, θα πρέπει να εκπονηθούν πρακτικές οδηγίες και
         συστάσεις για συναφή ζητήματα μέτρησης και κατάρτισης του ΕνΔΤΚ, ιδίως όσον
         αφορά την προσαρμογή της ποιότητας, την κατάρτιση των δεικτών και τη διαχείριση
         των τιμών.
   (14)  Οι κανονισμοί (ΕΚ) αριθ. 1749/96, (ΕΚ) αριθ. 2214/96, (ΕΚ) αριθ. 1687/98, (ΕΚ)
         αριθ. 2646/98, (ΕΚ) αριθ. 1617/1999, (ΕΚ) αριθ. 2166/1999, (ΕΚ) αριθ. 2601/2000,
         (ΕΚ) αριθ. 2602/2000, (ΕΚ) αριθ. 1920/2001, (ΕΚ) αριθ. 1921/2001, (ΕΚ)
         αριθ. 1708/2005, (ΕΚ) αριθ. 701/2006, (ΕΚ) αριθ. 330/2009, (ΕΕ) αριθ. 1114/2010
         και (ΕΕ) αριθ. 93/2013 θα πρέπει να καταργηθούν.
   (15)  Τα μέτρα που προβλέπονται στον παρόντα κανονισμό είναι σύμφωνα με τη γνώμη της
         επιτροπής του ευρωπαϊκού στατιστικού συστήματος,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                     ΚΕΦΑΛΑΙΟ 1
                               ΓΕΝΙΚΕΣ ΔΙΑΤΑΞΕΙΣ
                                           Άρθρο 1
                                         Αντικείμενο
   Ο παρών κανονισμός θεσπίζει ενιαίους όρους για την παραγωγή:
EL                                             3                                            EL
 ---pagebreak---    α)      του εναρμονισμένου δείκτη τιμών καταναλωτή (ΕνΔΤΚ) και του εναρμονισμένου
           δείκτη τιμών καταναλωτή με σταθερούς φορολογικούς συντελεστές (ΕνΔΤΚ-ΣΦ)·
           καθώς και
   β)      του δείκτη τιμών για τις ιδιοκατοικούμενες κατοικίες (ΔΤΙΚ) και του δείκτη τιμών
           για τις κατοικίες (ΔΤΚατ).
                                            Άρθρο 2
                                            Ορισμοί
   Για τους σκοπούς του παρόντος κανονισμού, ισχύουν οι ακόλουθοι ορισμοί:
   (1)     «μερίδιο δαπανών»: ποσοστό της συνολικής τελικής νομισματικής καταναλωτικής
           δαπάνης των νοικοκυριών, όπως καθορίζεται στο παράρτημα·
   (2)     «συντελεστής στάθμισης υποδείκτη»: ο συντελεστής στάθμισης για οποιαδήποτε
           κατηγορία της ευρωπαϊκής ταξινόμησης της ατομικής κατανάλωσης με βάση τον
           σκοπό (ECOICOP), όπως ορίζεται στο παράρτημα I του κανονισμού (ΕΕ) 2016/792,
           που περιλαμβάνεται στον ΕνΔΤΚ·
   (3)     «πεδίο-στόχος» του ΕνΔΤΚ: το σύνολο των συναλλαγών που περιλαμβάνονται στην
           τελική νομισματική καταναλωτική δαπάνη των νοικοκυριών·
   (4)     «προσφερόμενο προϊόν»: προϊόν που προσδιορίζεται βάσει των χαρακτηριστικών
           του, του χρόνου και του τόπου της αγοράς και των όρων παροχής, και για το οποίο
           παρατηρείται μια τιμή·
   (5)     «ομοιογενές προϊόν»: σύνολο προσφορών προϊόντος μεταξύ των οποίων δεν
           υπάρχουν σημαντικές ποιοτικές διαφορές και για το οποίο υπολογίζεται μια μέση
           τιμή·
   (6)     «μεμονωμένο προϊόν»: μια προσφορά προϊόντος ή ένα ομοιογενές προϊόν·
   (7)     «δείγμα-στόχος»: σύνολο μεμονωμένων προϊόντων που αφορούν συναλλαγές από το
           πεδίο-στόχο και για τα οποία πρέπει να χρησιμοποιούνται στοιχεία τιμών για την
           κατάρτιση του ΕνΔΤΚ·
   (8)     «διαφορά ποιότητας»: η διαφορά μεταξύ των χαρακτηριστικών, του χρόνου, του
           τόπου αγοράς ή των όρων παροχής δύο μεμονωμένων προϊόντων, όταν έχει σημασία
           για τον καταναλωτή·
   (9)     «προϊόν αντικατάστασης»: μεμονωμένο προϊόν που αντικαθιστά άλλο μεμονωμένο
           προϊόν στο δείγμα-στόχο·
   (10)    «προσαρμογή της ποιότητας»: η διαδικασία αύξησης ή μείωσης της παρατηρούμενης
           τιμής ενός προϊόντος αντικατάστασης ή του αντικατασταθέντος προϊόντος από την
           τιμή της διαφοράς ποιότητας μεταξύ των εν λόγω προϊόντων·
   (11)    «παρατηρούμενη τιμή»: η τιμή καταναλωτή ενός μεμονωμένου προϊόντος, όπως
           χρησιμοποιείται από το κράτος μέλος για την κατάρτιση του ΕνΔΤΚ·
   (12)    «εκτιμώμενη τιμή»: τιμή βασιζόμενη σε κατάλληλη διαδικασία εκτίμησης·
   (13)    «στοιχειώδες συγκεντρωτικό μέγεθος»: το μικρότερο συγκεντρωτικό μέγεθος που
           χρησιμοποιείται σε δείκτη τύπου Laspeyres·
   (14)    «δείκτης στοιχειώδους τιμής»: δείκτης για στοιχειώδες συγκεντρωτικό μέγεθος ή
           δείκτης για στρώμα στοιχειώδους συγκεντρωτικού μεγέθους·
EL                                             4                                            EL
 ---pagebreak---    (15)     «μεταβατικότητα»: η ιδιότητα σύμφωνα με την οποία ένας δείκτης που συγκρίνει τις
            περιόδους (α) και (β) έμμεσα μέσω της περιόδου (γ) είναι ταυτόσημος με εκείνον
            που συγκρίνει τις περιόδους (α) και (β) άμεσα·
   (16)     «αναστρεψιμότητα του χρόνου»: η ιδιότητα σύμφωνα με την οποία ο δείκτης μεταξύ
            των περιόδων (α) και (β) ισούται με το αντίστροφο του ίδιου δείκτη μεταξύ των
            περιόδων (β) και (α)·
   (17)     «επιστροφή»: η μερική ή πλήρης πληρωμή, από τη γενική κυβέρνηση ή από μη
            κερδοσκοπικά ιδρύματα που εξυπηρετούν νοικοκυριά, εγκεκριμένων αγορών
            συγκεκριμένων προϊόντων από νοικοκυριά, όπως ορίζεται στα σημεία 4.108-4.110
            του παραρτήματος Α του κανονισμού (ΕΕ) αριθ. 549/2013 του Ευρωπαϊκού
            Κοινοβουλίου και του Συμβουλίου18 (ΕΣΛ 2010)·
   (18)     «προσφορά»: μεταβολή, συχνά προσωρινή, των χαρακτηριστικών ενός
            μεμονωμένου προϊόντος μέσω της αύξησης της ποσότητας του προϊόντος με τη
            δωρεάν προσθήκη ενός άλλου μεμονωμένου προϊόντος ή την προσφορά άλλων
            οφελών στον καταναλωτή·
   (19)     «πραγματικά ασφάλιστρα»: τα ποσά που καταβάλλονται για συγκεκριμένο
            ασφαλιστήριο συμβόλαιο για την απόκτηση ασφαλιστικής κάλυψης για καθορισμένη
            χρονική περίοδο·
   (20)     «σιωπηρή αμοιβή των υπηρεσιών»: η παραγωγή των ασφαλιστικών εταιρειών όπως
            ορίζεται στο σημείο 16.51 του παραρτήματος Α του ΕΣΛ 2010·
   (21)     «απαιτήσεις από ασφαλίσεις κατά ζημιών»: οι απαιτήσεις όπως ορίζονται στο
            σημείο 4.114 του παραρτήματος Α του ΕΣΛ 2010·
   (22)     «εποχικό προϊόν»: ένα μεμονωμένο προϊόν που διατίθεται για αγορά ή αγοράζεται
            σε σημαντικές ποσότητες μόνο σε κάποιες εποχές του έτους, ακολουθώντας ένα
            επαναλαμβανόμενο μοντέλο. Οποιοδήποτε μήνα, το προϊόν χαρακτηρίζεται είτε ως
            εντός εποχής είτε ως εκτός εποχής. Οι εντός εποχής περίοδοι μπορεί να διαφέρουν
            από το ένα έτος στο άλλο·
   (23)     «τυπική τιμή»: εκτιμώμενη τιμή για εποχικό προϊόν που δεν είναι έκτακτη, όπως η
            τιμή πώλησης στο τέλος της εποχής·
   (24)     «μέθοδος εποχικού υπολογισμού»: η αντιμετώπιση κατά την οποία οι τιμές των
            εποχικών προϊόντων εκτός εποχής υπολογίζονται με βάση την εκτίμηση περιόδου
            εκτός εποχής ή την εποχική εκτίμηση·
   (25)     «εκτίμηση περιόδου εκτός εποχής»: διαδικασία για τη λήψη εκτιμώμενης τιμής για
            ένα εποχικό προϊόν, έτσι ώστε:
            α)     κατά τον πρώτο μήνα εκτός εποχής χρησιμοποιείται μια τυπική τιμή από την
                   προηγούμενη περίοδο εντός εποχής·
            β)     κατά τους επόμενους μήνες εκτός εποχής, η εκτιμώμενη τιμή ισούται με την
                   τιμή του προηγούμενου μήνα, προσαρμοσμένη με τη μέση μεταβολή των
                   παρατηρούμενων τιμών για όλα τα εποχικά προϊόντα εντός εποχής στην ίδια
                   ομάδα, τάξη ή υποδιαίρεση τάξης της ECOICOP ή στο ίδιο συγκεντρωτικό
                   μέγεθος σε οποιοδήποτε επίπεδο κάτω από την υποδιαίρεση τάξης·
   18
      Κανονισμός (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου, της 21ης Μαΐου
      2013, για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης
      (ΕΕ L 174 της 26.6.2013, σ. 1).
EL                                                5                                                 EL
 ---pagebreak---    (26) «εποχική εκτίμηση»: διαδικασία για τη λήψη εκτιμώμενης τιμής για ένα εποχικό
        προϊόν, έτσι ώστε:
        α)    κατά τον πρώτο μήνα εκτός εποχής χρησιμοποιείται μια τυπική τιμή από την
              προηγούμενη περίοδο εντός εποχής·
        β)    κατά τους επόμενους μήνες εκτός εποχής, η εκτιμώμενη τιμή ισούται με την
              τιμή του προηγούμενου μήνα, προσαρμοσμένη με τη μέση μεταβολή των
              παρατηρούμενων τιμών για όλα τα μεμονωμένα προϊόντα στην ίδια ομάδα,
              τάξη ή υποδιαίρεση τάξης της ECOICOP ή στο ίδιο συγκεντρωτικό μέγεθος σε
              οποιοδήποτε επίπεδο κάτω από την υποδιαίρεση τάξης·
   (27) «μέθοδος των εποχικών συντελεστών στάθμισης»: αντιμετώπιση των εποχικών
        προϊόντων των οποίων οι συντελεστές στάθμισης των εποχικών προϊόντων εκτός
        εποχής είναι μηδενικοί ή θεωρούνται μηδενικοί·
   (28) «τιμολόγιο»: κατάλογος τιμών και όρων για ένα προϊόν, ο οποίος διαφοροποιείται
        ανάλογα με τις αγοραζόμενες ποσότητες, τον χρόνο κατανάλωσης ή τα
        χαρακτηριστικά των αγοραστών·
   (29) «αναθεώρηση»: μεταβολή των δεικτών ή των συντελεστών στάθμισης που
        δημοσιεύεται από την Επιτροπή (Eurostat). Μεταβολή μεταξύ της ταχείας εκτίμησης
        και του ΕνΔΤΚ για τον ίδιο μήνα αναφοράς δεν θεωρείται αναθεώρηση·
   (30) «προσωρινά στοιχεία»: δείκτες ή συντελεστές στάθμισης που ένα κράτος μέλος
        αναμένεται να οριστικοποιήσει σε επόμενο μήνα·
   (31) «τομέας της γενικής κυβέρνησης»: κεντρική κυβέρνηση, κυβέρνηση ομόσπονδου
        κράτους, τοπική αυτοδιοίκηση και οργανισμοί κοινωνικής ασφάλισης, όπως
        ορίζονται στα σημεία 2.113-2.117 του παραρτήματος Α του ΕΣΛ 2010·
   (32) «φόροι επί προϊόντων»: φόροι πληρωτέοι ανά μονάδα συγκεκριμένου αγαθού ή
        υπηρεσίας που παράγεται ή αποτελεί αντικείμενο συναλλαγών, όπως ορίζονται στα
        σημεία 4.16-4.20 του παραρτήματος Α του ΕΣΛ 2010·
   (33) «επιμέρους φόροι που εμπίπτουν στο πεδίο εφαρμογής του ΕνΔΤΚ-ΣΦ»: επιμέρους
        φόροι επί προϊόντων που σχετίζονται με την κατανάλωση των νοικοκυριών και
        περιλαμβάνονται στις ακόλουθες κατηγορίες, οι οποίες ορίζονται στον πίνακα 9
        («Ανάλυση φορολογικών εσόδων και εσόδων από κοινωνικές εισφορές ανά είδος
        φόρου ή κοινωνικής εισφοράς και επωφελούμενου υποτομέα, συμπεριλαμβανομένου
        του καταλόγου φόρων και κοινωνικών εισφορών σύμφωνα με την εθνική
        ταξινόμηση») του παραρτήματος Β του ΕΣΛ 2010:
        α)    D.211 Φόροι τύπου φόρου προστιθεμένης αξίας (ΦΠΑ)·
        β)    D.2122e Φόροι για συγκεκριμένες υπηρεσίες·
        γ)    D.214a Ειδικοί φόροι κατανάλωσης και άλλοι φόροι κατανάλωσης (εκτός από
              αυτούς που συμπεριλαμβάνονται στους φόρους και δασμούς επί εισαγωγών)·
        δ)    D.214d Φόροι εγγραφής αυτοκινήτων σε μητρώα·
        ε)    D.214e Φόροι ψυχαγωγίας·
        στ)   D.214g Φόροι επί ασφαλίστρων·
        ζ)    D.214h Λοιποί φόροι επί συγκεκριμένων υπηρεσιών·
        η)    D.214l Λοιποί φόροι επί προϊόντων π.δ.κ.α.
EL                                          6                                           EL
 ---pagebreak---                                    ΚΕΦΑΛΑΙΟ 2
   ΕΝΑΡΜΟΝΙΣΜΕΝΟΣ ΔΕΙΚΤΗΣ ΤΙΜΩΝ ΚΑΤΑΝΑΛΩΤΗ ΚΑΙ
    ΕΝΑΡΜΟΝΙΣΜΕΝΟΣ ΔΕΙΚΤΗΣ ΤΙΜΩΝ ΚΑΤΑΝΑΛΩΤΗ ΜΕ
         ΣΤΑΘΕΡΟΥΣ ΦΟΡΟΛΟΓΙΚΟΥΣ ΣΥΝΤΕΛΕΣΤΕΣ
                                         Άρθρο 3
                                 Συντελεστές στάθμισης
   1.   Τα κράτη μέλη υπολογίζουν τους συντελεστές στάθμισης υποδείκτη και
        στοιχειωδών συγκεντρωτικών μεγεθών που χρησιμοποιούνται στον δείκτη για το
        έτος t, ως εξής:
        α)    έως τις 31 Δεκεμβρίου 2022, τα στοιχεία των εθνικών λογαριασμών για το
              έτος t-2 και τυχόν διαθέσιμες και σχετικές πληροφορίες από έρευνες
              οικογενειακών προϋπολογισμών και άλλες πηγές στοιχείων χρησιμοποιούνται
              για τη λήψη των μεριδίων δαπανών των υποδιαιρέσεων τάξης και τη διαίρεσή
              τους μεταξύ των στοιχειωδών συγκεντρωτικών μεγεθών της υποδιαίρεσης
              τάξης. Από την 1η Ιανουαρίου 2023, τα στοιχεία των εθνικών λογαριασμών
              για το έτος t-2, τα οποία μπορούν να συμπληρωθούν με στοιχεία από
              πρόσφατη έρευνα οικογενειακών προϋπολογισμών και άλλες πηγές,
              χρησιμοποιούνται για τη λήψη των μεριδίων δαπανών των υποδιαιρέσεων
              τάξης και τη διαίρεσή τους μεταξύ των στοιχειωδών συγκεντρωτικών μεγεθών
              της υποδιαίρεσης τάξης·
        β)    τα μερίδια δαπανών για το έτος t-2 επανεξετάζονται και επικαιροποιούνται,
              ώστε να είναι αντιπροσωπευτικά του έτους t-1·
        γ)    τα μερίδια δαπανών για τα στοιχειώδη συγκεντρωτικά μεγέθη προσαρμόζονται
              με κατάλληλη μεταβολή της τιμής μεταξύ του έτους t-1 και του Δεκεμβρίου
              του έτους t-1.
   2.   Οι συντελεστές στάθμισης των υποδεικτών διατηρούνται σταθεροί καθ’ όλη τη
        διάρκεια του ημερολογιακού έτους.
   3.   Ο συντελεστής στάθμισης ενός στοιχειώδους συγκεντρωτικού μεγέθους διατηρείται
        σταθερός καθ’ όλη τη διάρκεια του ημερολογιακού έτους, εκτός αν ο κατάλογος των
        στοιχειωδών συγκεντρωτικών μεγεθών εντός μιας υποδιαίρεσης τάξης
        αναπροσαρμόζεται ώστε να αντικατοπτρίζει τις σημαντικές μεταβολές του πεδίου-
        στόχου.
   4.   Ο συντελεστής στάθμισης των υποδεικτών για οποιοδήποτε τμήμα, ομάδα ή τάξη
        της ECOICOP ισούται με το άθροισμα των συντελεστών στάθμισης των υποδεικτών
        των συνιστωσών κατηγοριών. Το άθροισμα όλων των συντελεστών στάθμισης των
        υποδεικτών σε οποιοδήποτε επίπεδο της ECOICOP ισούται 1 000.
   5.   Ο συντελεστής στάθμισης των υποδεικτών για οποιαδήποτε υποδιαίρεση τάξης
        ισούται με το άθροισμα των συντελεστών στάθμισης των στοιχειωδών
        συγκεντρωτικών μεγεθών της εν λόγω υποδιαίρεσης τάξης.
   6.   Οι συντελεστές στάθμισης των υποδεικτών που σχετίζονται με την ασφάλιση ζημιών
        προκύπτουν από το σύνολο των δαπανών των νοικοκυριών για τη σιωπηρή αμοιβή
        των υπηρεσιών.
   7.   Οι καταναλωτικές δαπάνες που χρηματοδοτούνται από απαιτήσεις ασφάλισης
        ζημιών, συμπεριλαμβανομένων των πληρωμών που πραγματοποιούνται απευθείας
EL                                          7                                           EL
 ---pagebreak---       από τις ασφαλιστικές εταιρείες, περιλαμβάνονται στους συντελεστές στάθμισης των
      υποδεικτών των σχετικών κατηγοριών της ECOICOP.
                                       Άρθρο 4
                     Δειγματοληψία και αντιπροσωπευτικότητα
   1. Τα κράτη μέλη δημιουργούν δείγμα-στόχο αντιπροσωπευτικό του πεδίου-στόχου με
      τον καθορισμό στοιχειωδών συγκεντρωτικών μεγεθών και την επιλογή
      μεμονωμένων προϊόντων για τα εν λόγω στοιχειώδη συγκεντρωτικά μεγέθη.
   2. Ο αριθμός των μεμονωμένων προϊόντων και των στοιχειωδών συγκεντρωτικών
      μεγεθών εξαρτάται από τον συντελεστή στάθμισης της υποδιαίρεσης τάξης και από
      τη διακύμανση των μεταβολών των τιμών των μεμονωμένων προϊόντων που
      ανήκουν σε αυτή.
   3. Τα κράτη μέλη μεριμνούν ώστε το δείγμα-στόχος να παραμένει αντιπροσωπευτικό
      του πεδίου-στόχου με την πάροδο του χρόνου, μέσω της διενέργειας τουλάχιστον
      ετήσιας επανεξέτασης και επικαιροποίησης του δείγματος-στόχου, καθώς και της
      επιλογής προϊόντων αντικατάστασης.
   4. Τα προϊόντα για τα οποία το μερίδιο των δαπανών είναι τουλάχιστον ένα τοις χιλίοις
      αντιπροσωπεύονται στο δείγμα-στόχο.
                                       Άρθρο 5
                               Διαχείριση των τιμών
   1. Τα κράτη μέλη χρησιμοποιούν τις παρατηρούμενες τιμές για την κατάρτιση του
      ΕνΔΤΚ. Χρησιμοποιούν τις εκτιμώμενες τιμές μόνο για τους σκοπούς που
      καθορίζονται στα άρθρα 9, 11 και 14.
   2. Οι παρατηρούμενες τιμές για τα προϊόντα στους τομείς της υγείας, της εκπαίδευσης
      και της κοινωνικής προστασίας προκύπτουν μετά την αφαίρεση των επιστροφών.
   3. Οι μεταβολές των παρατηρούμενων τιμών ή των όρων ενός τιμολογίου εμφανίζονται
      ως μεταβολές τιμών στον ΕνΔΤΚ.
   4. Αν οι παρατηρούμενες τιμές είναι συνδεδεμένες με έναν δείκτη, οι μεταβολές που
      προκύπτουν από τις μεταβολές του δείκτη εμφανίζονται ως μεταβολές τιμών στον
      ΕνΔΤΚ.
   5. Αν το εισόδημα του νοικοκυριού αποτελεί όρο που καθορίζει την τιμή, οι μεταβολές
      των παρατηρούμενων τιμών που προκύπτουν από τις μεταβολές του εισοδήματος
      των νοικοκυριών εμφανίζονται ως μεταβολές τιμών στον ΕνΔΤΚ.
   6. Οι παρατηρούμενες τιμές για την ασφάλιση είναι τα πραγματικά ασφάλιστρα.
   7. Αν ένα μεμονωμένο προϊόν έχει τεθεί στη διάθεση των καταναλωτών δωρεάν και
      στη συνέχεια χρεώνεται κάποια τιμή, το γεγονός αυτό εμφανίζεται ως αύξηση της
      τιμής στον ΕνΔΤΚ. Αντιστρόφως, αν έχει χρεωθεί κάποια τιμή για μεμονωμένο
      προϊόν, το οποίο στη συνέχεια διατίθεται δωρεάν στους καταναλωτές, το γεγονός
      αυτό εμφανίζεται ως μείωση της τιμής στον ΕνΔΤΚ.
                                       Άρθρο 6
                             Εκπτώσεις και προσφορές
   1. Τα κράτη μέλη λαμβάνουν υπόψη τις εκπτώσεις που:
      α)    μπορεί να αφορούν μεμονωμένα προϊόντα· και
EL                                         8                                             EL
 ---pagebreak---       β)    μπορούν να ζητηθούν κατά την αγορά.
      Όπου είναι δυνατόν, λαμβάνονται υπόψη οι εκπτώσεις που είναι διαθέσιμες μόνο για
      μια περιορισμένη ομάδα καταναλωτών.
   2. Οι προσφορές αντιμετωπίζονται σύμφωνα με τα άρθρα 10 και 11.
                                       Άρθρο 7
       Δαπάνες παροχής υπηρεσιών ανάλογες προς τις τιμές των συναλλαγών
   1. Ο ΕνΔΤΚ περιλαμβάνει τις δαπάνες που επιβαρύνουν άμεσα τους καταναλωτές σε
      αντάλλαγμα της παρεχόμενης υπηρεσίας και μπορούν να εκφραστούν ως
      κατ’ αποκοπή αμοιβή ή ως ποσοστό της τιμής της συναλλαγής. Αν η τιμή μιας
      παρεχόμενης υπηρεσίας προσδιορίζεται ως ποσοστό της τιμής της συναλλαγής, ως
      παρατηρούμενη τιμή χρησιμοποιείται το εν λόγω ποσοστό πολλαπλασιαζόμενο με
      την τιμή της συναλλαγής μιας αντιπροσωπευτικής μονάδας.
   2. Οι μεταβολές της δαπάνης παροχής υπηρεσιών που προκύπτουν από μεταβολές της
      τιμής της συναλλαγής μιας αντιπροσωπευτικής μονάδας εμφανίζονται ως μεταβολές
      τιμών στον ΕνΔΤΚ.
   3. Αν η μεταβολή της τιμής της συναλλαγής μιας αντιπροσωπευτικής μονάδας δεν είναι
      δυνατόν να μετρηθεί, εκτιμάται με τη χρήση κατάλληλου δείκτη τιμών.
                                       Άρθρο 8
                                 Παρατήρηση τιμών
   1. Η παρατηρούμενη τιμή για ένα αγαθό περιλαμβάνεται στον ΕνΔΤΚ για τον μήνα
      κατά τον οποίο μπορούν να πραγματοποιούνται συναλλαγές στην εν λόγω τιμή.
   2. Η παρατηρούμενη τιμή για μια υπηρεσία περιλαμβάνεται στον ΕνΔΤΚ για τον μήνα
      κατά τον οποίο μπορεί να αρχίσει η κατανάλωση της υπηρεσίας.
   3. Αν η τιμή μιας υπηρεσίας εξαρτάται από το χρονικό διάστημα που μεσολαβεί μεταξύ
      της αγοράς και της έναρξης παροχής της υπηρεσίας, τα κράτη μέλη λαμβάνουν
      υπόψη τις τιμές που είναι αντιπροσωπευτικές για την αγορά της υπηρεσίας.
   4. Οι παρατηρούμενες τιμές αναφέρονται σε διάστημα τουλάχιστον μίας (1) εργάσιμης
      εβδομάδας στα μέσα ή περίπου στα μέσα του μήνα.
   5. Αν οι τιμές για ένα μεμονωμένο προϊόν είναι γνωστό ότι είναι ασταθείς εντός ενός
      μηνός, οι παρατηρούμενες τιμές αναφέρονται σε διάστημα μεγαλύτερο της μίας (1)
      εβδομάδας.
                                       Άρθρο 9
                                   Εκτίμηση τιμών
   1. Αν η τιμή ενός μεμονωμένου προϊόντος του δείγματος-στόχου δεν είναι δυνατόν να
      παρατηρηθεί, χρησιμοποιείται εκτιμώμενη τιμή για περίοδο που δεν υπερβαίνει τους
      2 μήνες, μετά την οποία επιλέγεται ένα προϊόν αντικατάστασης. Η παρούσα
      παράγραφος δεν εφαρμόζεται σε εποχικά προϊόντα ή άλλα μεμονωμένα προϊόντα
      που αναμένεται να καταστούν εκ νέου διαθέσιμα.
   2. Μια προηγουμένως παρατηρούμενη τιμή δεν χρησιμοποιείται ως εκτιμώμενη τιμή,
      εκτός αν μπορεί να αιτιολογηθεί ως κατάλληλη εκτίμηση.
EL                                        9                                            EL
 ---pagebreak---                                             Άρθρο 10
                                        Αντικατάσταση
   1.      Τα κράτη μέλη επιλέγουν ένα προϊόν αντικατάστασης παρόμοιο με το προϊόν υπό
           εξαφάνιση, διασφαλίζοντας παράλληλα ότι το δείγμα-στόχος παραμένει
           αντιπροσωπευτικό.
   2.      Τα κράτη μέλη δεν επιλέγουν προϊόντα αντικατάστασης βάσει παρόμοιας τιμής.
                                            Άρθρο 11
                                   Προσαρμογή της ποιότητας
   1.      Αν δεν υπάρχει διαφορά ποιότητας μεταξύ ενός αντικατασταθέντος προϊόντος και
           του προϊόντος που το αντικατέστησε, τα κράτη μέλη συγκρίνουν άμεσα τις
           παρατηρούμενες τιμές. Διαφορετικά, τα κράτη μέλη προβαίνουν σε προσαρμογή της
           ποιότητας.
   2.      Τα κράτη μέλη προβαίνουν σε προσαρμογή της ποιότητας ίση με τη συνολική
           διαφορά τιμής μεταξύ του αντικατασταθέντος προϊόντος τον μήνα m-1 και του
           προϊόντος που το αντικατέστησε τον μήνα m μόνον εφόσον αυτό μπορεί να
           δικαιολογηθεί ως κατάλληλη εκτίμηση της διαφοράς ποιότητας.
                                            Άρθρο 12
                                   Στοιχειώδεις δείκτες τιμών
   1.      Οι τιμές των μεμονωμένων προϊόντων συγκεντρώνονται προκειμένου να ληφθούν οι
           στοιχειώδεις δείκτες τιμών με τη χρήση μιας από τις ακόλουθες επιλογές:
           (a)    με έναν τύπο δείκτη που εξασφαλίζει τη μεταβατικότητα. Ο δείκτης τιμών των
                 προηγούμενων περιόδων δεν επανεξετάζεται όταν χρησιμοποιούνται τύποι
                 δεικτών που εξασφαλίζουν τη μεταβατικότητα· ή
           (b)    με έναν τύπο δείκτη που εξασφαλίζει τη χρονική αναστρεψιμότητα και
                 συγκρίνει τις τιμές των μεμονωμένων προϊόντων κατά την τρέχουσα περίοδο
                 με τις τιμές των εν λόγω προϊόντων κατά τη βασική περίοδο. Η βασική
                 περίοδος δεν μεταβάλλεται συχνά, αν η μεταβολή αυτή οδηγεί σε σημαντική
                 παραβίαση της αρχής της μεταβατικότητας.
   2.      Ένας τύπος δείκτη που συνάδει με εκείνους που περιγράφονται στην παράγραφο 1
           χρησιμοποιείται για να ληφθεί δείκτης τιμών για στοιχειώδες συγκεντρωτικό
           μέγεθος από δύο ή περισσότερους στοιχειώδεις δείκτες τιμών.
                                            Άρθρο 13
            Ενσωμάτωση των υποδεικτών μετά την περίοδο αναφοράς του δείκτη
   Κάθε υποδείκτης που ενσωματώνεται στον ΕνΔΤΚ μετά την περίοδο αναφοράς του δείκτη
   συνδέεται με τον Δεκέμβριο ενός συγκεκριμένου έτους και χρησιμοποιείται από τον
   Ιανουάριο του επόμενου έτους.
                                            Άρθρο 14
                                       Εποχικά προϊόντα
   Αν τα εποχικά προϊόντα αποτελούν αντικείμενο δειγματοληψίας σε στοιχειώδες
   συγκεντρωτικό μέγεθος, τα κράτη μέλη χρησιμοποιούν τη μέθοδο εποχικού καταλογισμού ή
   τη μέθοδο των εποχικών συντελεστών στάθμισης για να καταρτίσουν δείκτη τιμών για το εν
   λόγω συγκεντρωτικό μέγεθος.
EL                                             10                                            EL
 ---pagebreak---                                             Άρθρο 15
                                Ανάλυση της ταχείας εκτίμησης
   Τα κράτη μέλη με νόμισμα το ευρώ διαβιβάζουν στην Επιτροπή (Eurostat) ταχείες εκτιμήσεις
   για όλους τους υποδείκτες του ΕνΔΤΚ τους.
                                            Άρθρο 16
                         Οριστικοποίηση των προσωρινών στοιχείων
   Όταν ένα κράτος μέλος διαβιβάζει τους υποδείκτες ή τους συντελεστές στάθμισής τους ως
   προσωρινά στοιχεία, οριστικοποιεί τα εν λόγω στοιχεία με τη διαβίβαση του επόμενου μήνα.
                                            Άρθρο 17
                                Αναθεωρήσεις λόγω σφαλμάτων
   1.      Τα κράτη μέλη διορθώνουν τα σφάλματα και διαβιβάζουν τους αναθεωρημένους
           υποδείκτες ή τους συντελεστές στάθμισης των υποδεικτών χωρίς αδικαιολόγητη
           καθυστέρηση.
   2.      Τα κράτη μέλη παρέχουν στην Επιτροπή (Eurostat) πληροφορίες σχετικά με την
           αιτία του σφάλματος το αργότερο με τη διαβίβαση των αναθεωρημένων στοιχείων.
                                            Άρθρο 18
                                      Άλλες αναθεωρήσεις
   1.      Το χρονοδιάγραμμα, η διάρκεια και η ενσωμάτωση στον ΕνΔΤΚ τυχόν
           αναθεωρήσεων, πλην εκείνων που προβλέπονται στα άρθρα 16 και 17,
           συντονίζονται με την Επιτροπή (Eurostat).
   2.      Τα κράτη μέλη υποβάλλουν στην Επιτροπή (Eurostat) εκτιμήσεις των
           αναθεωρημένων υποδεικτών των ΕνΔΤΚ το αργότερο 3 μήνες πριν από την
           προβλεπόμενη διενέργεια της προτεινόμενης αναθεώρησης.
                                            Άρθρο 19
                              Δημοσιοποίηση των αναθεωρήσεων
   Με εξαίρεση τις αναθεωρήσεις σύμφωνα με το άρθρο 16, κάθε αναθεώρηση του συνολικού
   ΕνΔΤΚ δημοσιοποιείται, μαζί με επεξήγηση, στον ιστότοπο του εθνικού φορέα που είναι
   αρμόδιος για την κατάρτιση του ΕνΔΤΚ.
                                            Άρθρο 20
                  Αναθεώρηση των συντελεστών στάθμισης των υποδεικτών
   Με την επιφύλαξη των άρθρων 16 και 17, οι συντελεστές στάθμισης των υποδεικτών δεν
   αναθεωρούνται.
                                            Άρθρο 21
     Εναρμονισμένος δείκτης τιμών καταναλωτή με σταθερούς φορολογικούς συντελεστές
   1.      Για τον ΕνΔΤΚ-ΣΦ λαμβάνεται υπόψη ένας επιμέρους φόρος, εφόσον τα ετήσια
           έσοδά του αντιπροσωπεύουν τουλάχιστον το 2 % του αθροίσματος όλων των
           επιμέρους φόρων που εισπράττονται από τον τομέα της γενικής κυβέρνησης.
EL                                             11                                           EL
 ---pagebreak---    2.     Τα ετήσια έσοδα από τους φόρους που λαμβάνονται υπόψη στον ΕνΔΤΚ-ΣΦ
          καλύπτουν τουλάχιστον το 90 % του αθροίσματος όλων των επιμέρους φόρων που
          εισπράττονται από τον τομέα της γενικής κυβέρνησης.
   3.     Ο ΕνΔΤΚ-ΣΦ καταρτίζεται με τον ίδιο τρόπο όπως και ο ΕνΔΤΚ, με τη διαφορά ότι
          οι παρατηρούμενες τιμές αναπροσαρμόζονται, έτσι ώστε οι φορολογικοί
          συντελεστές για τα προϊόντα να παραμένουν σταθεροί κατά την περίοδο
          παρατήρησης, σε σύγκριση με την περίοδο αναφοράς της τιμής.
   4.     Οι μεταβολές των φορολογικών συντελεστών αντικατοπτρίζονται στον ΕνΔΤΚ-ΣΦ:
                α)    κατά τη διάρκεια του μήνα για τον οποίο εφαρμόζεται ο νέος
                      συντελεστής στο μεμονωμένο προϊόν και περιλαμβάνεται στην
                      παρατηρούμενη τιμή· ή
                β)    κατά τον πρώτο ολόκληρο μήνα εφαρμογής του νέου συντελεστή. Οι
                      μεταβολές των συντελεστών που αρχίζουν να ισχύουν την πρώτη ημέρα
                      του μήνα αντικατοπτρίζονται στον ΕνΔΤΚ-ΣΦ για τον εν λόγω μήνα. Οι
                      μεταβολές των συντελεστών που αρχίζουν να ισχύουν αργότερα στον εν
                      λόγω μήνα αντικατοπτρίζονται στον ΕνΔΤΚ-ΣΦ για τον επόμενο μήνα.
                                    ΚΕΦΑΛΑΙΟ 3
        ΔΕΙΚΤΗΣ ΤΙΜΩΝ ΓΙΑ ΤΙΣ ΙΔΙΟΚΑΤΟΙΚΟΥΜΕΝΕΣ
          ΚΑΤΟΙΚΙΕΣ ΚΑΙ ΔΕΙΚΤΗΣ ΤΙΜΩΝ ΚΑΤΟΙΚΙΩΝ
                                          Άρθρο 22
               Ανάλυση του δείκτη τιμών για τις ιδιοκατοικούμενες κατοικίες
   Ο ΔΤΙΚ καλύπτει τις ακόλουθες κατηγορίες δαπανών:
   α)     O.1. Δαπάνες στέγασης ιδιοκατοικούντων·
   β)     O.1.1. Αποκτήσεις κατοικιών·
   γ)     O.1.1.1. Νέες κατοικίες·
   δ)     O.1.1.1.1. Αγορές νέων κατοικιών·
   ε)     O.1.1.1.2. Ιδιοκατασκευή κατοικιών και ανακαινίσεις μεγάλης κλίμακας·
   στ)    O.1.1.2. Υφιστάμενες κατοικίες που αποκτώνται από τα νοικοκυριά·
   ζ)     O.1.1.3. Άλλες υπηρεσίες που σχετίζονται με την απόκτηση κατοικιών·
   η)     O.1.2. Κυριότητα κατοικιών·
   θ)     O.1.2.1. Εργασίες επισκευής και συντήρησης μεγάλης κλίμακας·
   ι)     O.1.2.2. Ασφάλιση που συνδέεται με τις κατοικίες·
   ια)    O.1.2.3. Άλλες υπηρεσίες που σχετίζονται με την κυριότητα κατοικιών.
                                          Άρθρο 23
                            Ανάλυση του δείκτη τιμών κατοικιών
   Ο ΔΤΚατ καλύπτει τις ακόλουθες κατηγορίες δαπανών:
   α)     H.1. Αγορές κατοικιών·
   β)     H.1.1. Αγορές νέων κατοικιών·
EL                                           12                                          EL
 ---pagebreak---    γ)       H.1.2. Αγορές υφιστάμενων κατοικιών.
                                                 Άρθρο 24
                                        Συντελεστές στάθμισης
   Κάθε έτος, τα κράτη μέλη καταρτίζουν και διαβιβάζουν στην Επιτροπή (Eurostat) ένα σύνολο
   συντελεστών στάθμισης για τους ΔΤΙΚ και ένα σύνολο για τους ΔΤΚατ, στις αναλύσεις που
   προσδιορίζονται στα άρθρα 22 και 23.
                                                 Άρθρο 25
                Κατάρτιση του δείκτη τιμών για τις ιδιοκατοικούμενες κατοικίες
   Ο ΔΤΙΚ βασίζεται στην προσέγγιση των «καθαρών αποκτήσεων», η οποία μετρά τις
   μεταβολές των τιμών που πληρώνουν οι καταναλωτές για την απόκτηση κατοικιών από τα
   νοικοκυριά και τις μεταβολές άλλων δαπανών που σχετίζονται με την κυριότητα και τη
   μεταβίβαση της κυριότητας κατοικιών.
                                          ΚΕΦΑΛΑΙΟ 4
        ΠΡΟΤΥΠΑ ΚΑΙ ΠΡΟΘΕΣΜΙΕΣ ΓΙΑ ΤΗΝ ΑΝΤΑΛΛΑΓΗ
                      ΣΤΟΙΧΕΙΩΝ ΚΑΙ ΜΕΤΑΔΕΔΟΜΕΝΩΝ
                                                 Άρθρο 26
                   Πρότυπα για την ανταλλαγή δεδομένων και μεταδεδομένων
   1.       Τα κράτη μέλη διαβιβάζουν στην Επιτροπή (Eurostat) στοιχεία και μεταδεδομένα σε
            ηλεκτρονική μορφή μέσω των υπηρεσιών του ενιαίου σημείου εισόδου, σύμφωνα με
            τα στατιστικά πρότυπα ανταλλαγής δεδομένων και μεταδεδομένων.
   2.       Τα εμπιστευτικά στοιχεία, όπως ορίζονται στον κανονισμό (ΕΚ) αριθ. 223/2009 του
            Ευρωπαϊκού Κοινοβουλίου και του Συμβουλίου19, επισημαίνονται καταλλήλως όταν
            διαβιβάζονται στην Επιτροπή (Eurostat).
                                                 Άρθρο 27
                           Προθεσμίες για την ανταλλαγή μεταδεδομένων
   1.       Τα κράτη μέλη επανεξετάζουν και επικαιροποιούν ετησίως τα μεταδεδομένα του
            ΕνΔΤΚ και του ΕνΔΤΚ-ΣΦ για το τρέχον έτος και τα διαβιβάζουν στην Επιτροπή
            (Eurostat) έως τις 31 Μαρτίου.
   2.       Τα κράτη μέλη επανεξετάζουν και επικαιροποιούν ετησίως τα μεταδεδομένα του
            ΔΤΙΚ και του ΔΤΚατ για το τρέχον έτος και τα διαβιβάζουν στην Επιτροπή
            (Eurostat) έως τις 30 Ιουνίου.
   19
      Κανονισμός (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου
      2009, σχετικά με τις ευρωπαϊκές στατιστικές και την κατάργηση του κανονισμού (ΕΚ, Ευρατόμ) αριθ.
      1101/2008 του Ευρωπαϊκού Κοινοβουλίου και του Συμβουλίου σχετικά με τη διαβίβαση στη Στατιστική
      Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο, του
      κανονισμού (ΕΚ) αριθ. 322/97 του Συμβουλίου σχετικά με τις κοινοτικές στατιστικές και της απόφασης
      89/382/ΕΟΚ, Ευρατόμ του Συμβουλίου για τη σύσταση επιτροπής του στατιστικού προγράμματος των
      Ευρωπαϊκών Κοινοτήτων (ΕΕ L 87 της 31.3.2009, σ. 164).
EL                                                  13                                                   EL
 ---pagebreak---                                      ΚΕΦΑΛΑΙΟ 5
                               ΤΕΛΙΚΕΣ ΔΙΑΤΑΞΕΙΣ
                                           Άρθρο 28
                                          Κατάργηση
   Οι κανονισμοί (ΕΚ) αριθ. 1749/96, (ΕΚ) αριθ. 2214/96, (ΕΚ) αριθ. 1687/98, (ΕΚ) αριθ.
   2646/98, (ΕΚ) αριθ. 1617/1999, (ΕΚ) αριθ. 2166/1999, (ΕΚ) αριθ. 2601/2000, (ΕΚ) αριθ.
   2602/2000, (ΕΚ) αριθ. 1920/2001, (ΕΚ) αριθ. 1921/2001, (ΕΚ) αριθ. 1708/2005, (ΕΚ) αριθ.
   701/2006, (ΕΚ) αριθ. 330/2009, (ΕΕ) αριθ. 1114/2010 και (ΕΕ) αριθ. 93/2013 καταργούνται.
                                           Άρθρο 29
                                        Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην
   Επίσημη Εφημερίδα της Ευρωπαϊκής Ένωσης.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος.
   Βρυξέλλες, 31.7.2020
                                             Για την Επιτροπή
                                             Η Πρόεδρος
                                             Ursula VON DER LEYEN
EL                                             14                                           EL
 ---documentbreak---                          ΕΥΡΩΠΑΪΚΗ
                         ΕΠΙΤΡΟΠΗ
                                                Βρυξέλλες, 31.7.2020
                                                C(2020) 5166 final
                                                ANNEX
                                   ΠΑΡΑΡΤΗΜΑ
                                         του
            ΕΚΤΕΛΕΣΤΙΚΟΥ ΚΑΝΟΝΙΣΜΟΥ (ΕΕ) …/... ΤΗΣ ΕΠΙΤΡΟΠΗΣ
   για τον καθορισμό των μεθοδολογικών και τεχνικών προδιαγραφών σύμφωνα με τον
    κανονισμό (ΕΕ) 2016/792 του Ευρωπαϊκού Κοινοβουλίου και του Συμβουλίου όσον
      αφορά τους εναρμονισμένους δείκτες τιμών καταναλωτή και τον δείκτη τιμών
                                     κατοικιών
EL                                                                              EL
 ---pagebreak---                                       ΠΑΡΑΡΤΗΜΑ
           Τελική νομισματική καταναλωτική δαπάνη των νοικοκυριών
   1. Η τελική νομισματική καταναλωτική δαπάνη των νοικοκυριών ορίζεται στο άρθρο 2
      σημείο 20 του κανονισμού (ΕΕ) 2016/792.
   2. Κατά τον περαιτέρω προσδιορισμό της ποιότητας των συντελεστών στάθμισης, η
      τελική νομισματική καταναλωτική δαπάνη περιλαμβάνει τα ακόλουθα παραδείγματα
      δαπανών τελικής καταναλωτικής δαπάνης των νοικοκυριών, όπως ορίζεται στο
      σημείο 3.95 του παραρτήματος Α του ΕΣΛ 2010:
      –     τα στοιχεία γ), δ), η) και θ),
      –     το μέρος του στοιχείου ε) που σχετίζεται με τις χρηματοοικονομικές υπηρεσίες
            που χρεώνονται άμεσα και το μέρος του στοιχείου στ) που σχετίζεται με τις
            υπηρεσίες ασφάλισης ζημιών όσον αφορά το ποσό της σιωπηρής αμοιβής των
            υπηρεσιών.
      Η τελική νομισματική καταναλωτική δαπάνη περιλαμβάνει επίσης τα στεγαστικά
      επιδόματα, που αποτελούν μέρος του D.632, το οποίο ορίζεται στο σημείο 4.109 του
      παραρτήματος Α του ΕΣΛ 2010.
   3. Η τελική νομισματική καταναλωτική δαπάνη δεν περιλαμβάνει τα ακόλουθα
      παραδείγματα δαπανών τελικής κατανάλωσης των νοικοκυριών, όπως ορίζονται στα
      ακόλουθα στοιχεία του σημείου 3.95 του παραρτήματος Α του ΕΣΛ 2010:
      –     τα στοιχεία α), β) και ζ).
      Η τελική νομισματική καταναλωτική δαπάνη δεν περιλαμβάνει επίσης τα ακόλουθα
      παραδείγματα, τα οποία δεν αποτελούν μέρος της τελικής καταναλωτικής δαπάνης
      των νοικοκυριών:
      –     τα στοιχεία α) έως στ) του σημείου 3.96 του παραρτήματος Α του ΕΣΛ 2010,
            εκτός από τα στεγαστικά επιδόματα, που αποτελούν μέρος του D.632, το οποίο
            ορίζεται στο σημείο 4.109 του παραρτήματος Α του ΕΣΛ 2010,
      –     τους φόρους εισοδήματος, που ορίζονται στο σημείο 4.78 του παραρτήματος Α
            του ΕΣΛ 2010,
      –     το εισόδημα περιουσίας, που ορίζεται στο σημείο 4.41 του παραρτήματος Α
            του ΕΣΛ 2010,
      –     τις πραγματικές εργοδοτικές κοινωνικές εισφορές, που ορίζονται στο σημείο
            4.92 του παραρτήματος Α του ΕΣΛ 2010,
      –     τα καθαρά ασφάλιστρα για ασφαλίσεις κατά ζημιών, που ορίζονται στο σημείο
            4.112 του παραρτήματος Α του ΕΣΛ 2010,
      –     τις τρέχουσες μεταβιβάσεις μεταξύ νοικοκυριών, που ορίζονται στο σημείο
            4.129 του παραρτήματος Α του ΕΣΛ 2010,
      –     τα πρόστιμα και τις κυρώσεις που επιβάλλονται σε θεσμικές μονάδες από
            δικαστήρια ή οιονεί δικαστικούς οργανισμούς, που ορίζονται στο σημείο 4.132
            του παραρτήματος Α του ΕΣΛ 2010.
   4. Οι χρηματικές συναλλαγές είναι οι συναλλαγές στις οποίες οι εμπλεκόμενες μονάδες
      καταβάλλουν ή εισπράττουν πληρωμές ή αναλαμβάνουν υποχρεώσεις ή αποκτούν
      περιουσιακά στοιχεία, εκφρασμένα σε νομισματικές μονάδες. Οι συναλλαγές που
      δεν περιλαμβάνουν την ανταλλαγή μετρητών ή περιουσιακών στοιχείων ή
EL                                         1                                             EL
 ---pagebreak---    υποχρεώσεων εκφρασμένων σε νομισματικές μονάδες είναι μη χρηματικές
   συναλλαγές.
EL                             2                                       EL